Държавен вестник, бр. 16, 2010 г., стр. 15

БРОЙ  16	
Д Ъ Р Ж А В Е Н  В Е С Т Н И К 	
СТР.  15  
4. лични предпазни средства, специално и 
работно облекло и друго вещево имущество и 
снаряжение.
(2) Доволствията по ал. 1 не се облагат с 
данъци и се осигуряват в размери, по норми, 
при условия и по ред, определени с акт на 
министъра на отбраната.“
§ 109. Член 225 се отменя. 
§ 110. В глава седма, раздел VІІ се създават 
чл. 226а – 226м: 
„Чл. 226а. (1) Министърът на отбраната 
може да създава социални кухни, домове за 
пенсионирани военнослужещи, ветерани и во­
енноинвалиди, военни клубове, центрове към 
тях, както и други звена.
(2) Организацията и дейността на структу­
рите и звената по ал. 1 се определят с акт на 
министъра на отбраната. 
Чл. 226б. (1) Министерството на отбраната 
създава жилищен фонд за задоволяване жи­
лищните нужди на военнослужещите, състоящ 
се от изградени със собствени средства, наети 
или придобити служебни жилища, ателиета и 
гаражи.
(2) Условията и редът за ползване на имо­
тите по ал. 1 се определят с акт на министъра 
на отбраната.
(3) Военнослужещите заплащат наем за 
ползваните от тях жилища, ателиета и гаражи 
при условията и по реда на глава четвърта от 
Правилника за прилагане на Закона за държав­
ната собственост (обн., ДВ, бр. 78 от 2006 г.; 
изм., бр. 26 и 51 от 2007 г., бр. 64, 80 и 91 от 
2008 г. и бр. 7, 25, 62 и 93 от 2009 г.), както и 
наем за предоставените движими вещи. 
Чл.  226в. (1) На военнослужещите, на 
които Министерството на отбраната не може 
да предложи жилище и които живеят при ус­
ловията на свободно договаряне, се изплащат 
компенсационни суми при условия и по ред, 
определени с акт на министъра на отбраната. 
(2) Компенсационни суми не се изплащат, 
ако военнослужещият писмено е отказал 
предложено му от фонда на министерството 
жилище.
Чл. 226г. (1) Военнослужещите от Министер­
ството на отбраната, от структурите на пряко 
подчинение на министъра на отбраната и от 
Българската армия, както и членовете на техните 
семейства ползват лечебните, санаториалните и 
профилактичните заведения, военните клубове, 
почивната и спортната база към министерство­
то при условия и по ред, определени с акт на 
министъра на отбраната.
(2) Част от разходите за осигуряване на отдиха 
и възстановяване здравето на военнослужещите 
и членовете на техните семейства могат да се 
извършат в рамките на предвидените в бюдже­
та на Министерството на отбраната средства 
за социално-битово и културно обслужване 
за съответната година при условия и по ред, 
определени с акт на министъра на отбраната. 
Чл. 226д. (1) За осигуряване на успешен 
преход в цивилната сфера на освобождава­
ните от военна служба в Министерството на 
отбраната се изгражда и поддържа система за 
адаптация чрез:
1. професионално ориентиране;
2. мотивационна подготовка;
3. квалификационни курсове;
4. подготовка за започване на самостоятелна 
стопанска дейност;
5. съдействие за устройване на работа;
6. информиране за възможностите по т. 1 – 5.
(2) Финансирането на дейностите по ал. 1 
се разпределя, както следва:
1. по т. 3 – 70 на сто за сметка на бюджета 
на Министерството на отбраната и 30 на сто 
за сметка на военнослужещия; 
2. по т. 1, 2, 4 – 6 – за сметка на бюджета 
на Министерството на отбраната.
(3) Условията и редът за осъществяване на 
дейностите по ал. 1 се определят с наредба на 
министъра на отбраната. 
Чл. 226е. (1) При освобождаване от военна 
служба, с изключение на освобождаване поради 
наложено дисциплинарно наказание „уволне­
ние“, военнослужещите могат да се ползват от 
правата по чл. 226д, ал. 1, т. 1, 2, 4 – 6. 
(2) Подлежащите на освобождаване от военна 
служба на основание чл. 162, т. 2, чл. 164 и 169, 
както и станалите негодни за военна служба 
при или по повод изпълнение на служебните 
си задължения имат право еднократно и на 
квалификационен курс. 
(3) Продължителността на квалификацион­
ните курсове е до 6 месеца.
(4) За времето на обучението по ал. 3 на 
военнослужещите се осигурява допълнителен 
платен отпуск. 
Чл. 226ж. (1) Пенсионираните военнослуже­
щи, военноинвалидите, военнопострадалите и 
ветераните от войните, както и членовете на 
техните семейства ползват лечебните заведения, 
санаториумите и профилактичните заведения, 
почивната и спортната база и военните клубове 
към Министерството на отбраната при условия 
и по ред, определени с акт на министъра на 
отбраната. 
(2) Пенсионираните военнослужещи, военно­
инвалидите, военнопострадалите и ветераните 
от войните могат да ползват безплатно социал­
ните кухни към Министерството на отбраната.
(3) Лицата по ал. 2 могат да ползват домовете 
за пенсионирани военнослужещи, а ветераните 
от войните и военноинвалидите – домовете 
за ветерани и военноинвалиди, при условия 
и по ред, определени с акт на министъра на 
отбраната. 
Чл. 226з. Военнослужещите от Министер­
ството на отбраната, от структурите на пряко 
подчинение на министъра на отбраната и от 
Българската армия, както и пенсионираните 
военнослужещи, ветераните от войните, воен­